32000D0384
L 147/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА И НА КОМИСИЯТА
от 19 април 2000 година
относно сключването на Евро-Средиземноморско споразумение за асоцииране между Европейските общности и техните държави-членки, от една страна, и държавата Израел, от друга страна
(2000/384/ЕО, ЕОВС)
СЪВЕТЪТ НА ЕВРОПЕЙСКИЯ СЪЮЗ,
КОМИСИЯТА НА ЕВРОПЕЙСКИТЕ ОБЩНОСТИ,
като взеха предвид Договора за създаване на Европейската общност за въглища и стомана, и по-специално член 95 от него,
като взеха предвид Договора за създаване на Европейската общност, и по-специално член 310 във връзка с член 300, параграф 2, първа алинея, второ изречение и член 310, параграф 3, втора алинея от него,
като взеха предвид предложението на Комисията,
след консултация с Консултативния комитет и единодушното съгласие на Съвета,
като взеха предвид съгласието на Европейския парламент (1),
като имат предвид, че:
Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, подписано в Брюксел на 20 ноември 1995 г., следва да се одобри,
РЕШИХА:
Член 1
Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, приложените протоколи, както и приложените към заключителния акт декларации, се одобряват от името на Европейската общност и Европейската общност за въглища и стомана.
Текстовете, посочени в първи параграф, са приложени към настоящото решение.
Член 2
1. Позицията, която Общността трябва да приеме в рамките на Съвета за асоцииране и Комитета по асоцииране, се определя от Съвета по предложение на Комисията или, в краен случай, от Комисията, всеки път в съответствие със съответните разпоредби на договорите за създаване на Европейската общност и на Европейската общност за въглища и стомана.
2. Съгласно член 68 от Споразумението, председателят на Съвета председателства Съвета за асоцииране и представя становището на общността. Представител на председателството на Съвета председателства Асоциативния комитет, в съответствие с член 71 от Споразумението, и представя позицията на Общността.
Член 3
Председателят на Съвета представя нотификацията, предвидена в член 85 от Споразумението, от името на Общността. Председателят на Комисията представя такава нотификация от името на Европейската общност за въглища и стомана.
Съставено в Брюксел на 19 април 2000 година.